કોંગ્રેસે સત્તા ગુમાવ્યા બાદ વિવિધ સમિતિઓની રચનામાં પોતાના સદસ્યોને નિમણુક અપાવવા માટે રાજકીય દાવપેચ શરૂ કરી દીધા હતા તે દરમિયાન જ બુધવારે તાલુકા પંચાયતના સભાખંડમાં બપોરે બે કલાકે નવનિયુકત મહિલા પ્રમુખ નયનાબેન ગીરીશભાઇ પટેલના અધ્યક્ષ સ્થાને સામાન્ય સભાની કામગીરી શરૂ થતા જ કોંગ્રેસના સદસ્યો હરેશભાઇ પ્રજાપતિ, અમિતભાઇ પટેલ, અંકિતભાઇ પટેલ સહિતના સભ્યોએ નયનાબેન ગીરીશભાઇ પટેલ તરફથી કરવામાં આવેલું સોગંધનામુ સભાગૃહમાં રજૂ કરી ભારે હોબાળો મચાવ્યો હતો.